Obavijest o načinu provođenja procjene i vrednovanja kandidata prijavljenih na natječaje za zapošljavanje u OŠ - SE RIVARELA, Novigrad

KLASA: 053-02/20-01/02

URBROJ: 2105/03-14/20-18

**Novigrad, 2. ožujka 2020. godine**

Temeljem članka 107. stavka 9. Zakona o odgoju i obrazovanju u osnovnoj i srednjoj školi ( „Narodne novine“ br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19 ) i članaka 10. do 14. Pravilnika o zapošljavanju u OŠ RIVARELA–Scuola elementare RIVARELA, Novigrad, Povjerenstvo za procjenu i vrednovanje kandidata za zapošljavanje donosi

**O  B A V I J E S T**

**o načinu provođenja procjene i vrednovanja kandidata prijavljenih na natječaje za zapošljavanje**

Za natječaje objavljene dana 20. veljače 2020. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Osnovne škole- Scuola elementare RIVARELA,Novigrad  za sljedeće radno mjesto**:**

1. Tajnik/ica (M/Ž) , na neodređeno puno radno vrijeme, 40 sati tjedno, 1 izvršitelj/ica

utvrđuje se slijedeći način provjere kandidata:

* razgovor (intervju) kandidata s Povjerenstvom i praktična provjera znanja.

S kandidatima koji ispunjavanju formalne uvjete natječaja provest će se testiranje koje se sastoji od pismenog djela provjere znanja i razgovora sa Povjerenstvom.

Kandidati koji ispunjavaju formalne uvjete utvrđene natječajem, odnosno koji su dostavili potpunu i pravodobnu prijavu pozivaju se na razgovor i pismeno testiranje u srijedu 4. ožujka 2020. Procjena i vrednovanje kandidata održat će se u uredu ravnateljice Osnovne škole- Scuola elementare RIVARELA, Novigrad (glavni ulaz pa desno) u 9,30 sati

|  |  |  |
| --- | --- | --- |
| Red. br. | Inicijali kandidata | Godina rođenja |
| 1. | A.S.S | 1993. |
| 2. | G.R. | 1984. |
| 3. | M.G. | 1977. |

Svi kandidati dužni su sa sobom imati odgovarajuću identifikacijsku ispravu ( osobnu iskaznicu ili putovnicu )   te će od njih biti zatraženo predočavanje iste radi utvrđivanja identiteta.

Ako kandidat ne pristupi Intervjuu, smatra se da je odustao od daljnjeg natječajnog postupka.

**Pravila testiranja**

Po utvrđivanju identiteta, kandidatima će biti podijeljena pitanja za pisano testiranje koje traje 30 minuta te će odrediti zaporku pod kojom će se rješavati test, a koja se prije rješavanja samog testa, uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata. Nakon izrade rang liste, zaporka se povezuje s imenom i prezimenom kandidata.

**Način testiranja**

Testiranje se sastoji od pismenog i usmenog testiranja. Pisani test sastoji se od ukupno 7 pitanja, a maksimalni broj bodova koji kandidati mogu ostvariti je 20 bodova. Uz svako pitanje iskazan je broj bodova. Smatra se da su kandidati položili pisani test ako su ostvarili najmanje 50% bodova na provedenom testiranju.

S kandidatima koji na pisanom testiranju ostvare najmanje 50% ukupnog broja bodova, Povjerenstvo će provesti istoga dana intervju.

Povjerenstvo kroz intervju s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad na radnom mjestu tajnika/ice.

Intervju se boduje s najviše 27 bodova na način da svaki član povjerenstva ima pravo postaviti 3 pitanja koja se vrednuju od strane svakog člana Povjerenstva bodovima od 1 do 3.

**Utvrđivanje rezultata**

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova, te je dostavlja ravnateljici škole. Na temelju dostavljene rang liste kandidata ravnateljica odlučuje kojeg od kandidata će predložiti Školskom odboru za zasnivanje radnog odnosa**.**

**Pravni i drugi izvori za pripremenje kandidata za radno mjesto tajnika/ice**

1. Zakon o odgoju i obrazovanju u osnovnoj i srednjoj školi,

2. Zakon o radu (NN 93/14),

3. Zakon o općem upravnom postupku (NN 47/09),

4. Uredba o uredskom poslovanju (NN 7/09)

5. Satut Osnovne škole -Scuola elemntare RIVARELA

 Povjerenstvo za procjenu i vrednovanje

                                                        kandidata za zapošljavanje